fr fr hu hu hu hu hu fr en hu hu en en en en de hu en it en hu hu hu pl it hu en en en en en en en hu en hu en hu en hu en hu de hu hu en hu hu hu hu hu en hu it hu hu en en hu en en hu hu hu hu hu hu hu es hu hu hu hu hu hu hu hu hu hu hu hu hu hu hu hu hu fr en hu en en hu fr en hu en en hu en en hu en en pt en en hu hu en hu en en de pl en hu hu en sk hu en hu hu en hu pt en hu hu en en en cs hu hu it hu hu en hu hu en hu en hu eo tr hu hu hu hu hu hu hu hu hu en cs de hu hu hu pl hu hu hu hu sk hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en arz bg de es fa fi fr lt id it ja ko nl nb pl pt ro ru en hbs_lat sv tr zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. április 19.
Ugrás a navigációhoz Ugrás a kereséshez
Télapu 2. – Veszélyben a karácsony
A Télapu (eredeti cím: The Santa Clause) 1994-ben bemutatott amerikai karácsonyi családi vígjáték, mely Leo Benvenuti, Steve Rudnick és John Pasquin rendezett. A főszerepben Tim Allen látható, aki Scott Calvint alakítja, egy férfit, aki az események véletlen alakulása folytán a tetőről lezuhant Télapó helyére kénytelen lépni, kezdetben csak egy este erejéig, majd állandóan, mely konfliktusokat okoz a családjában is.
Pasquin és Allen már korábban is együtt dolgoztak a "Házi barkács" című sorozatban, később pedig a "Dzsungelből dzsungelbe", az "Akárki Joe" című filmeket, és az "Apa csak egy van" című sorozatot csinálták együtt. A Télapu sikerét meglovagolva két folytatás készült, vegyes kritikai értékeléssel.
Scott Calvin, aki egy játékgyárban dolgozik, arra készül, hogy együtt töltse a karácsonyt volt feleségével élő fiával, Charlie-val. Mikor felmerül, hogy Charlie idősebb iskolatársainak hatására kételkedni kezd a Télapó létezésében, Scott meggyőzi ennek ellenkezőjéről - noha ő maga sem hisz benne. Egykori neje, Laura, és annak jelenlegi férje, Dr. Neil Miller már egészen apró gyermekkorukban kiábrándultak a Télapóból (egyikőjük sem kapta meg a hőn áhított játékokat), és Charlie-t is saját meggyőződésük felé igyekeznek terelni. Karácsony este, miután Scott és fia alváshoz készülődnek, Charlie-t különös zajok ébresztik: meggyőződése, hogy a Télapó szánka landolt a háztetőn. Felkelti apját is, aki betörőre gyanakszik, és a ház elé sietve rákiált a tetőn tartózkodó alakra, aki ijedtében elveszti az egyensúlyát és lezuhan a tetőről. Az iratai után kutató Scott egy igazolványt talál az idegen zsebében, amelynek tanúsága szerint az alak valóban a Télapó, és arra kéri a kártya megtalálóját, hogy amennyiben bármi történne vele, vegye fel a kabátját, a továbbiakban pedig hagyatkozzon a rénszarvasokra. Scott és Charlie ekkor pillantják meg a házuk tetején álló, rénszarvasok által vont szánt. Mikor visszanéznek a Télapóra, meglepetten tapasztalják, hogy az köddé vált, csupán a ruháit hagyva hátra. Charlie felmászik a szánhoz és felül a bakra, az őt követő Scott pedig akaratlanul kiadja a parancsot a rénszarvasoknak az indulásra, így továbbrepítik őket a következő állomáshoz. Fia unszolására Scott beleegyezik, hogy felvegye a kabátot és kutyákkal és éber gyerekekkel dacolva elvégezze a Télapó feladatát és kiszállítsa az ajándékokat. Ezután a rénszarvasok az Északi-sarkra viszik őket, ahol Scott és Charlie a Télapó manók által üzemelt játékgyárába jutnak. Itt találkoznak a főmanóval, Bernarddal, aki felvilágosítja Scottot, miszerint a kabát felvételével elvállalta az ún. "télapótlási záradékot" azaz új Télapóként átveszi a régi helyét. 11 hónapot kapott arra, hogy felszámolja a régi életét és elrendezze a dolgait. Scott, aki az egészet álomnak hiszi, felveszi a manóktól kapott pizsamát és fiával együtt aludni tér.
Másnap a saját ágyában ébred és azt hiszi, csakugyan álmodott, míg észre nem veszi a pizsamát. Charlie szétkürtöli az iskolában, hogy az apja a Télapó, ezért Laura és Neil jelenlétében az iskolaigazgató arra kéri Scottot, hogy mondja meg a fiának, hogy Télapó nem létezik. Ezt végül mégsem teszi meg, hanem arra kéri őt, hogy maradjon a dolog kettejük között és tartsa titokban. Csakhogy időközben Scott is drámai változásokon megy át. Kezdetben csak elkezd különös módon vonzódni az édességek, különösen a tej és a sütemény iránt. Ezt követően rejtélyes körülmények között meghízik, a súlyfelesleget pedig képtelen leadni. Majd megőszül és a szakálla is kinő, amit hasztalanul próbál leborotválni. Charlie egyik focimeccsén a megérkező Laura és Neil döbbenten látja, hogy Scott előtt gyerekek egész hada sorakozik, akik a karácsonyi kívánságaikat sorolják fel.
Laura és Neil úgy határoznak, hogy lépnek, és bírósági távoltartási határozatot szereznek Scott ellen. Az összetört Scott meglátogatja őket Hálaadáskor. Charlie ráveszi apját, hogy végre nézzen bele a varázslatos hógömbbe, amit a manóktól kapott, hogy emlékezzen az elmúlt karácsonyra. Miután ennek hatására végre ő maga is elfogadja, hogy ő a Télapó, megjelenik Bernard, és mindkettejüket magával viszi az Északi-sarkra.
Laura és Neil, akik azt hiszik, hogy Scott elrabolta a fiukat, a rendőrséghez fordulnak. Amikor az ajándékokat széthordó Scott és Charlie hazaérnek, a rendőrök rajtaütnek és letartóztatják Scottot. A bajból az elit manóosztag, a Kommanó menti ki. Scott hazaviszi Charlie-t, ahol meggyőzi Laurát és Neil-t, hogy ő valóban a Télapó, és elmondja fiának, hogy nem akarhatja, hogy Charlie csak vele legyen, hiszen ő, Charlie, Laura és Neil egy család és mindannyian szeretnének vele lenni. A meghatódott Laura megsemmisíti a Scottot és Charlie-t szétválasztó papírokat. Ezután Scott útnak indul, ám még előtte Bernard elmondja Charlie-nak, hogy ha megrázza a hógömbjét, az apja azonnal ott terem. Scott átadja Laurának és Neil-nek azokat az ajándékokat, amelyeket annak idején nem kaptak meg és ami miatt elvesztették benne a hitüket. Nem sokkal azután, hogy Scott elmegy, Charlie megrázza a gömböt, így apja visszatér, az éjszaka hátralévő részét pedig együtt töltik s együtt szállítják ki az ajándékokat.
Scott Calvin / Télapó
↑ Télapu - ISzDb (magyar nyelven). Internetes Szinkron Adatbázis. (Hozzáférés: 2021. február 19.)
Télapu a PORT.hu-n (magyarul)
Télapu az Internet Movie Database-ben (angolul)
Télapu a Rotten Tomatoeson (angolul)
Télapu a Box Office Mojón (angolul)
Beépített szépség 2.: Csábítunk és védünk (2005)
Filmművészetportál • összefoglaló, színes tartalomajánló lap
Ez a filmművészeti tárgyú lap egyelőre csonk (erősen hiányos). Segíts te is, hogy igazi szócikk lehessen belőle!
A lap eredeti címe: „https://hu.wikipedia.org/w/index.php?title=Télapu&oldid=24853005”
Fotó nélküli sablont tartalmazó filmek
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. április 15., 17:15
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.